҃тва заамвѡ́нная возглаша́емая: ̑ко вседержи́телю, и́же всю̀ тва́рь прему́дростію содѣ́лавъ, и неизрече́ннымъ твои́мъ про́мысломъ и мно́гою бл҃гостію введы́й на́съ въ пречестны̂я дни̂ сія̂, ко ѡчище́нію душа́мъ и тѣ́лѡмъ, къ воздержа́нію страсте́й, къ наде́жди воскрс̑нія: и́же четы́редесятьми де́ньми скрижа̂ли вручи́въ, бг҃оначерта̂нная пи́смена, уго́днику твоему̀ мѡѷсе́ови, пода́ждь и на́мъ бл҃же, по́двигомъ до́брымъ подвиза́тися, тече́ніе поста̀ соверши́ти, вѣ́ру нераздѣ́льну соблюстѝ, главы̂ неви́димыхъ ѕміє́въ сокруши́ти, побѣди́телємъ же грѣха̀ яви́тися, и неѡсужде́ннѡ дости́гнути поклони́тися и ст҃о́му воскрс̑нію